ንማእሰርቶም ዝተፈላለዩ ክስታት ከም ዝቐረበሎም ዝዛረቡ እዞም ግዳያት፡ ይኹን'ምበር ገሊኦም ብዘይ ፍርዲ ገሊኦም ድማ፡ ፍርዶም ወዲኦም ሓለፋ ዝተኣሰሩ ከም ዘለዉ ይዛረቡ። ኣብ ዝሓለፈ መንግስቲ ኢትዮጵያ ምስ መንግስቲ ስዑዲ ዓረብ ብምዝርራብ፡ ኣብታ ሃገር ካብ ዝርከባ ኣብያተ ማእሰርቲ ገለ እሱራት'ኳ እንተፍትሐ፡ ክንድቲ ዝድለ ናብ ታሕቲ ከም ዘይወረደ፡ እቶም እሱራት ይስምዖም። "ኤምባሲ ስለምንታይ ኢልና እንትንሓቶ ቅኑዕ ምላሽ ኣይህበናን። ንሕና እንተጠሚኹም ጥራሕ ኢና ንወስደኩም ይብለና። ካብዚ ወጻእ ንዘሎ ግን 'መንግስቲ ጥራሕ'ዩ ዝውድአልኩም' ኢና ተባሂልና" ይብል እዚ ሽሙ ክጽራሕ ፍቓደኛ ዘይኮነ እሱር። ኣብዚ ጉዳይ መልሲ ንምርካብ ናብ ኤምባሲ ኢትዮጵያ ኣብ ስዑዲዓረብ ጀነራል ቆንስላ ንዝኾኑ ኣቶ ዓብዱ ያሲን ደዊልና ረኺብናዮም። ቤትማእሰርቲ ሽጅም ኣልዓም ማለት፡ ማእኸላዊ ቤትማእሰርቲ ከም ማለት እዩ ዝበሉ ኣቶ ዓብዱ፡ "ሓቂ እዩ ብዙሓት ኢትዮጵየውያን ተኣሲሮምሉ'ዮም" ኢሎም። እቲ ኤምባሲ እቶም እሱራት ዝተፈላለዩ ፀገማት ከም ዘጋጥሞም ሓበሬታ ከም ዝበጽሖ ዝገለጹ እቶም ቆንስላ ጀነራል፡ እቲ ኤምባሲ ዝክኣሎ እናሓገዘ፡ ምስ ሰብ መዚ እናተዘራረበ ምላሽ ክረኽቡ ከም ዝገብር ተዛሪቦም። "ካብ ጂዛን ወፃኢ እውን ካልኦት ኣብያተ ማእሰርቲ ስለ ዘለዉ፡ ብጣዕሚ ብዙሓት እሱራት እዮም ዘለዉ። ጉዳይ ፈፃሚ መዲብና ንከታተሎ ኣለና ኢና። ሕጊ እታ ሃገር ብዘይምፍላጥ ዝተፈላለዩ ስሕተታት ይፍፅሙ እዮም። ኣብ ቤት ማእሰርቲ ድማ ኩሉ ነገር ንከይጠዓዓም ይኽእል እዩ። ኮይኑ ግን መሰል ዜጋታትና ንምኽባር፡ ዘድሊ ኩሉ ክንገብር ኢና" ኢሉ ኣቶ ዓብዱ ያሲን። '' ኣብ እንዳ ሓዘን ኮይነ'የ ዘውገዐካ ዘለኹ....'' ቀዳማይ ሚኒስተር ኣብዪ ኣሕመድ ብዓይኒ ተጣበቕቲ ሰብኣዊ መሰላት ኣብ ክሊ እዚ ግን፡ ኣብታ ሃገር ብዙሓት ኣብያተ ማእሰርትን ጥርዝያን ብምህላዎም፡ እቲ ጉዳይ ልዕሊ ዓቕሞም ከም ዝኾነ ብምግላፅ፡ ኣብ ጉዳይ ሕክምና ብእሱራት ዝተልዓለ ጥርዓን ግን ግነት እዩ ይብሉ። "ንሕና ኣብ ጉዳይ እተን ሃገራት ኢድ ኣይነእቱን" ዝበሉ እቶም ቆንስላ ጀነራል፡ ግብፃውያን ወይ ድማ ናይ ካልኦት ሃገራት ሓኻይም ክሕክምዎም ይኽእሉ እዮም ንሕና ግን ኣብዚ ጉዳይ እዚ ኣይንኣቱን ኢሎም። ብኣሽሓት ዝቑፀሩ ኢትዮጵያውያን፡ ብቀይሕ ባሕሪ ኣቢሎም ብዘይሕጋዊ መንገዲ ከም ዝመፅኡን ሕጊ እታ ሃገር እውን ከም ዘይኽብሩን፡ ብምግላጽ፡ "መብዛሕትኦም ግዳያት፡ መሰሎም ቅድሚ ምሕታቶም ምስሊ ሃገር ንዘይምብልሻው ግቡኦም ክፈልጡ" ኣለዎም ኢሎም። ዝሓለፈ ወርሒ ግንቦት፡ ልዕሊ 30 ኢትዮጵያውያን ጂዛን ኣብ እትበሃል ኣብ ደቡባዊ ገማግም ስዑዲ ዓረብ እትርከብ ከተማ ተኣሲሮም ንልዕሊ 40 መዓልታት ኣብ ዝተፈላለዩ ኣብያተ ማእሰርቲ ብሕማቕ ከም ዝተታሕዙን ንቢቢሲ ተዛሪቦም ምንባሮም ይዝከር። ገለ ካብቶም ቢቢሲ ዘዘራረቦም ግዳያት፡ ብሕጋዊ መገዲ ናብታ ሃገር ከም ዝኣተዉን፡ ሕጋዊ መንበሪ ፍቓድ ከም ዘለዎምን ይገልጹ። ኣስታት 3000 ዝኾኑ ኢትዮጵያውያን ግን ብቕትለት፣ ማህረምቲ፣ ስርቅን ሓሽሽን ዝበሉ ዝተፈላለዩ ገበናት ተኸሲሶም ዝተኣሰሩ ከም ዘለው፡ ኣብ ኤምባሲ ኢትዮጵያ ኣብ ሱዑዲ ቆልስላ-ጀነራል ኣቶ ዓብዱ ያሲን ሓቢሮም ነይሮም። ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, መናእሰይ ፎቖዶ በረኻታት የመንን ስዑድን ይጠፍኡ'ለዉ። ተዛማዲ ትሕዝቶ ኢትዮጵያውያን እሱራት ካብ ስዑዲ ናብ ኢትዮጵያ ይምለሱ ኣለው22 ጉንቦት 2018 ስዑዲ፡ ኣርባዕተ ደቂ ኣንስተዮ ተሓለቅቲ ሰብኣዊ መሰላት ናጻ ተባሂለን3 ጉንቦት 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
